கேள்வி: கட்டமஞ்சி இராமலிங்க ரெட்டி பற்றி தகவல் சொல்.
பதில்: சர் கட்டமஞ்சி இராமலிங்க ரெட்டி (Sir Cattamanchi Ramalinga Reddy) (பிறப்பு: 1880 டிசம்பர் 10- இறப்பு: 1951 பிப்ரவரி 24) சர் சி. ஆர். ரெட்டி எனவும் பிரபலமாக அறியப்படும் இவர் ஒரு கல்வியாளரும் அரசியல் சிந்தனையாளரும், கட்டுரையாளரும் பொருளாதார கவிஞரும் மற்றும் இலக்கிய விமர்சகருமாவார். இவர் பிராமணரல்லாத இயக்கத்தில் தீவிரமாக இருந்துள்ளார். மேலும் இவர் பிராமணரல்லாத சமூகங்களை ஒன்றிணைக்கும் இயக்கத்திலும் சேர்ந்தார். இவர் தனது படைப்புகளை தெலுங்கு மொழி மற்றும் ஆங்கிலத்தில் எழுதியுள்ளார். இவை இந்திய பாரம்பரியத்தின் மீதான இவரது ஆழ்ந்த அன்பையும் இந்த நூல்களில் இவர் கற்றதையும், அத்துடன் இவரது கண்ணோட்டத்தின் நவீனத்துவத்தையும் வெளிப்படுத்துகின்றன. ரெட்டி இந்தியாவில் கல்விக் கொள்கையை வடிவமைப்பதில் முக்கியப் பங்கு வகித்த கல்வியாளராவார். நாட்டிற்கு இவர் செய்த சேவையை கௌரவிக்கும் விதமாக பிரித்தன் ''நைட்ஹூட்'' என்ற விருதை பெற்றவரும் ஆவார். ஆந்திரப் பல்கலைக்கழகம் நிறுவனராகவும் மற்றும் 1926 முதல் 1931 வரை முதல் முறையும், 1936 முதல் 1949 வரை இரண்டாவது முறையும் துணைவேந்தராக பணியாற்றியுள்ளார்.